****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**УЙРӐМ САККУНӖСЕН АКЧӖСЕНЕ**

**УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи раштав уйӑхӗн 18-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ) ҫакӑн пек улшӑнусем кӗртес:

1) 3 статьян 1-мӗш пайӗн пӗрремӗш абзацӗнче "йӗркелӳпе право тӗлӗ­шӗнчен тӗрлӗ формӑллӑ организацисен," сӑмахсене "Чӑваш Республикин патшалӑх организацийӗн, муниципалитет организацийӗн" сӑмахсемпе улӑштарас, "унӑн ӗҫ-хӗлне" сӑмахсене "Чӑваш Республикин Патшалӑх Канашӗн депутачӗн ӗҫ-хӗлне" сӑмахсемпе улӑштарас;

2) 6 статьян пӗрремӗш абзацӗнче "республикӑри патшалӑх е" сӑмахсене "Чӑваш Республикин патшалӑх организацийӗн," сӑмахсемпе улӑштарас.

**2 статья**

Чӑваш Республикин "Чӑваш Республикин Патшалӑх Канашӗн депутачӗн статусӗ ҫинчен" 2012 ҫулхи пуш уйӑхӗн 27-мӗшӗнчи 19 №-лӗ сак­кунне (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2013, 3, 7 №-сем; 2014, 11 №; 2015, 5, 10 №-сем; 2016, 2, 10 №-сем; 2017, 3, 7, 9 №-сем) ҫакӑн пек улшӑнусем кӗртес:

1) 15 статьян 1-мӗш пайӗнче "ҫавӑн пекех харпӑрлӑх формине пӑхма-сӑр Чӑваш Республикин территорийӗнче хӑйсен ӗҫне пурнӑҫлакан организацисен ертӳҫисене" сӑмахсене "Чӑваш Республикин патшалӑх организацийӗ­сен, муниципалитет организацийӗсен" сӑмахсемпе улӑштарас;

2) 28 статьяра "Чӑваш Республикин патшалӑх органӗн, вырӑнти хӑй тытӑмлӑх органӗсен, организацисен должноҫри ҫыннисене" сӑмахсене кӑларса пӑрахас.

**3 статья**

Чӑваш Республикин "Чӑваш Республикинче вырӑнти хӑй тытӑмлӑхӑн депутачӗн, суйланӑ органӑн членӗн, вырӑнти хӑй тытӑмлӑхӑн должноҫа суйланӑ ҫыннин полномочийӗсене пурнӑҫлама паракан гарантисем ҫинчен" 2012 ҫулхи юпа уйӑхӗн 3-мӗшӗнчи 64 №-лӗ саккунӗн (Чӑваш Республикин Саккунӗсен пуххи, 2012, 10 №) 4 статйин 2-мӗш пайӗнче "республикӑри патшалӑх е" сӑмахсене "Чӑваш Республикин патшалӑх организацийӗн," сӑ­мах­семпе улӑштарас.

**4 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули